قهرمان ماراش مرکزلی زلز‌له‌لردن سونرا قورتارما اکیپلری، یاشاملا اؤلوم آراسیندا قالان وطنداشلارا یاردیم الی اوزاتماق اوچون وار گوجو ایله چالیشیر.
ییخینتیلار آلتیندان قورتاریلان جانلار، یانان اۆرکلریمیزه بیر آز دا اولسا سو سه‌پیر. «معجزه قورتولوشلار» بوتون تورکیه‌نی دویغولاندیریر.
قهرمان ماراشین مرکز دول‌قدیراوغلو ائلچه‌سینده باش وئره‌ن زلز‌له‌نین ۱۹۸.جی ساعاتیندا ۲ قارداش آلتیندا قالدیقلاری بینانین ییخینتیلاری آلتیندان چیخاریلدی.
آختارما قورتارما اکیپلری، زلز‌له‌نین ۱۹۸.جی ساعاتیندا اؤنجه ۱۷ یاشینداکی محمد انس یئنی‌ناری، داها سونرا ایسه اونون بؤیوک قارداشی ۲۱ یاشینداکی باقی یئنی‌ناری چیخارتدی.
یارالی قارداشلار آمبولانس ایله خسته‌خانایا آپاریلدی.
۶ فوریه‌ده باش وئره‌ن و ۱۰ بؤلگه‌نی ووران ۷،۷ و ۷،۶ بؤیوکلوگونده‌کی زلز‌له‌لر مینلرجه اینسانی حیاتدان قوپاریرکن «عصرین فلاکتی» اولاراق تانیملانیر.
